
Glidis Volapijkaflenes valdpo! 



Donu tim lekoma e kritidazala ekomon. Valopo kritans fredons do kom putiil semik, id in 
Frikop, asa kanoy logon in kribamagod at. Kliilos, das p6 Frikopans Yesusil labom skinakoli 
braunik. In Frikop pals modi- 
kun labons modikis cilis da- 
fredukol braunik. Suno ye oils 
at okodons sakadis vemik, bi 
ya pos yels nemodik obinons 
it daulans, kels oprodons cilis 
braunik dafredukol. 


Medu statitav kanoy buokal- 
kulon kuratiko popamodotis 
futurik, if sevoy baldotabinodi 
nutimik e dotumanumis modi- 
kumama e deadama baldota- 
kladas distik. On mod somik 
magod donik prognoda popa- 
modotas ma kontinans me 
ballons On yels: 2020 e 2100 
adavedon. Sak reton: „Lio Fri¬ 
kopans so modiks okanons-li 
panuludon?” 

Ye no vilobs tikon do atos un 
kritidazalatim jonik ayelik. 

Vipob reidanes valik 
dekuli mu plitofiki. 

Kodedu yubid 25-yelik ela 

,f^olapukaga6ed pro ^^^eddnapukan^'" 

Fa .JOHANN SCHMIDT’: cifal ettimik plodu dun. 

Se gased ot yela: 1957, num: 2. 

Finii mazul yela 1957 yels 25 epasetikons sis pub niima balid ela „Vola- 
pukagased pro Nedanapukans”. Fe Vpagaseds obas stadon pas iin yelod 
22id oka, bi pub ona piproibon dii yels kuratiko fols (de mayul yela: 1942 
jui mayul yela: 1946), sevabo jui fin volakriga telid fa koupacifod Deutanik 
ettimik, e latikumo kodii papuradef. Krig e rop puba dub proib at akodons 
Vpagasede dami vemik, iba pos donupub gaseda stads miik amiitons 
redakanis, ad smaliikumon vemo gasedi, e no nog akanoy votukon mesulis 
tefik at dub jer valemik in biikafebad. Nu, tin dels yubida, spelobs a vipobs 
ye, das Vpagased obas suno donu getonos greti* kosomik oka! 

Dii yels kuratiko teldegluls Vpans tel adunodoms as redakans ela 
„V.p.N.”, kelas nems neforo poglomons in jenotem Vpa: sol: ,Dr. Arie de 
Jong’ e sol: ,J. G. M. Reynders’. Mutoy stunon do vobal nenfenik manas 
bofik, pato nog do vobanam omas to bald vemik. Ibii noe redak gaseda abi 
noganiikam e guv Vpamufa nulik asekidons de vob manas bofik. 

Labiko nemu bevob Vpa ebo pifiniikon fa sol: ,Dr. Arie de Jong’, ven 
niim balid ela „V.p.N.” apubon. Ko lanal pro Vp, ko skil e lezil mans bofik 
adedietoms okis vobe nulik. 

linii yels 25 et Vpans bofik at ajafadoms Vpe (se glom tio lolik ettimik 
ona) donu sevadi valemik; mans bofik at asvo akuloms Vpe donu vegi se 
xil ini vol lolik. Betikoyod stadi liigik Vpa bii yels 25! Vp idalabon flenis e 
zupanis te nemodikis, vodastoki nesaidik e literati nonik. Betikoyod tobis 
bevoba pos bruls yelas nebenikama, tobis pro reidans, e tobis vemo 
modikumis pro redakans! Vo! progeds gretik ekomons, ifi stad Vpa lofik 
obas no nog dalon koteniikon obis. Ab nu dalabon flenis fiedik in taladils 
valik, ed utan, kel estudon stabofiko Vpi, neai donu oliivon oni. 

Mutoy fomalon oke riski redakanas balid Vpagaseda, ven bii yels 25 
apiiboms gasedi pro sogod smalik Vpanas fiedik. Pos brul in vodastok Vpik 
(dub dun e bit saslopanas iin yeltum 19id) reidans at donu amutons 
pakosomiikon ad bevob glorik sola ,Dr. Arie de Jong’, ad vodastok tikavik, 
lolikobai flags datuvan a Vpa. ^ pp 

* Rigado: „zuoti”, ab vod at tefon sirkis, ziiamopis e soms. 

Nud (III). 

Fa el Nikolaj Gogol' tIadO ,Nos'. Petradutdl se Rusanapuk fa el Daniil Morozov. 

Abinos del jonik e solofik. Menamodot gretik adabinon su lesut di ,Neva', 
samo voms as sturabluk nenfinik floras abesturofs parunavegi lolik dese pon 
poldik jij pon di ,Anichkov'. Eko! i kurakonsalal la om sevadik agolom, kelani 
anemom vikonulani, mu pato komu nesevadikans. Eko! i hiel Jaryzhkin': 
grupacif p6 senat, flenadan gudik\ kel p6 kadapledam di ,boston' ai duinom 
romidi, ven neodom kadis jol. Eko! i mayor votik in Kaukasan diniti cama- 
calana pedagetol me nam vinegom, vudolo ad komon lu ok... 

„Ag! diabol" el Kovaljov asagom. „Hel o bokani veigolod obi nemediko lu 
lopapoldacalall" 

El Kovaljov aseidom oki ini loatavab, ed ai donu avokadom lu bokan: „G6I 
vifol fofiomofolod ko nam lolik!" 

„L6papoldacalal binom-li in vobacem oka?" avokadom, posa inukomom ini 
fofalecem. 

„Len6!" yanan agespikom, „anu edetavom." — „Li6!" 

„Si!" yanan alaukom, „jen6fo no bu lunup, ye edetavom. If ekomolov igo 
bij minut bal, ba ekolkomolov ko om lomo." 

,Kovaljov', no adesumolo sarvatuli de logod oka, aseidom oki ini bokavab, 
ed avokadom me vog dasperi jonulol: „G6!" 

„Ki6pio-li?" bokan asagom. — „F6fi6!" 

„Lio-li fofio? Is mutoy flekon: detio-li u nedetio-li?" 

Sak at astopon eli Kovaljov ed amuton omi ad letikon donu. On stad omik 
mubalido asotomos spidon lu bur sudofapolda, no demu utos, das atefon-la 
nemediko poldi, ab demu utos, das bur et okanon koedon segolon budis 
vifikumo, kas calans p6 vobaplads votik. zuo obinosov nevisedik ad duinon 
begi tefij geukam dinastada nomik cifefe dunotema ut, dunotani kela nud 
isteton oki, bi ya ikiulados se gespiks lonik nuda it, das p6 dabinan at nos 
abinon saludik, ed okanon lugon i p6 jenet at, leigoasa ilugon, ven ilesagon, 
das neforo akolkomon-la labani oka. Klu p6 ,Kovaljov' slud ya isuikon ad 
buedon vabon lu bur sudofapolda, ab un timul ot areafom ad tikod, das japan 
e cutan at, kel igo p6 kolkom balid ibiton on mod so nenjemik, ukanonov 
gebadon potatimi ad skeapon alseimiko de zif; e p6 dinads somik plops valik 
ad dafanon oni obinonsov vanik ud odulonsov — God onetelonos osi! — unu 
mul lolik. Fino sulalodans it ajinons-la nugivon ome tikodi. Asludom ad luikon 
nemediko lu notedabur gasedik, ed ad notukon buokalo bepenoti stabofik 
patofas valik, dat alan, posa ukolkomon nudi, okanon sunado loblinon oni foi 
laban, u pu sevedukon do stebop nuda. Beno! isludikolo fifumiko, abuedom 
vabon bokani lu notedabur gasedik, e du vegam lolik ai donu aflapom stirani 
ta bak oma, otupo sagolo: 

„Vif6! o japan! vifol o cutanl" 

„Agl o cadasoll" bokan aspikom, du alemufukom kapi oka ed abatom me 
stirajainad jevodi oka, kel alabon heremi so luniki, as ut vumadoga di 
,Bologna'. Fino loatavab astopon, ed el Kovaljov hekolo anuronom ini stebe- 
dacem smalik, ko calan gedaherik alenlabol trelulaguni baldik e luni, aseadom 
len tab e ko penamaleplum vu tuts oka anumom konadis kuprinik piblinol. 

„Kin is lusumon-li notedis?" el Kovaljov avokadom. „0! Glido!" 

„Dalestumi obik!" calan gedaherik aspikom, posa unu minut bal 
ilopiologedom e donu ilogedom donio al kums monik piseitol. 

„Vilob notukon bukiko..." 

„Dal6! Begob ole ad stebedon brefupo", calan asagom, me nam bal apenolo 
numati sui papur e me doats nama nedeta afeamufukolo balilis tel p6 bakud. 

Dunan alabol kvatadis e logoti, kel ajonulon dunotemi oka p6 dom 
raistokratik, astanom nilu tab ko dokum in nams; alecedom dini plutik ad 
logadukon kosadofi oka: 

„Fikulos ad kredon bisaroti somik, o sol! Dogil no fradon degkopekis jol, 
sevabo ob no pelobov ta on igo kopekalafis jol; too jigraf lofof oni, — namatu 
God! — lofof, klu utane, kel otuvon oni, ruabis turn! If dalob bespikon dinis ma 
gidof, tan, asa anu vu ob e ol, bulofs menas leno baibinons. If ek binon yagan, 
tan labonos bludadogi ud eli 'pudeT; no lavaronos, ab segivonos ruabis 
lultum, si! segivonos utis mil! if te odagetonov dogi gudik." 

Calan cadik alilom atosi ko logodanotodot gravik, e leigupo abejafom fradi- 
taxeti: tonats liomodiks dabinons-li in penet peblinol? Valaflano astanons mo- 
diks jibaldans, pladulans tedanas e domadunans ko penets. P6 bal etas panu- 
nos, das leadoy golon ad dunon^ bokani ko kondot stonik tefu spitin; votik 
atefon vabi boso neflifediki, un yel: 1814 < se ,Paris' piseveigoli; seimopo lea¬ 
doy golon jiyunani de domadunanef baldotu yels degzulid, oki p6 lavop eskilu- 
koli, e fagofiki pro vobod votik; zuo palofons veigom leitik sufidik nen resor 
bal; jevod yunik namalik ko stenuls gedik yelis degvelid labol; sids nulik navata 
e rafa se el ,London' elukomols; lanadadom labu feilalaned zesudik, sevabo 
labij leceks tel pro jevods e labu top, ko kanoy meikon legudiki gadi biadik u 
firiki; i bevu votikos binon levok utanas, kels vilons remon jukasomalis baldik, 
sa levudam ad komon ad hagon aldelo de dup jolid ju ut godik kilid. Cem, p6 
kel sog lolik at ipladon oki, abinon smalik, e lut us abinon vemo dufik; ab 
camacalan: ,Kovaljov' < no afagom ad smeilon smeli, bi pivilupom me sarva- 
tul, e bi nud it oma ablibon seimopo — te God asevon-la, in spadul kelik. 

„0 cadasoll leadolos begon obil... Vemo neodob osi", fino aspikom 
nesufadiko. 

„Onu, onul Ruabs tel, kopeks foldegkil! On minut mu nilikuni Ruab bal, 
kopeks maldegfol!" sol gedaherik asagom, du ajedom penetis ebo al logods 
jibaldanas e domadunanas ebo al logs onas. „Kisi vilol-li?" fino asagom, 
luspikolo lij el,Kovaljov'. 

„Begob..." el ,Kovaljov' aspikom, „ejenon cut u jap, junu no plopob on mod 
seimik ad datuvulon osi. Te begob ad koedon bukon, das utan, kel oloblinon 
foi ob japani at, ogeton mesedi saidik." 

„Dalob-li sakon, lio famulanem ola tonon-li?" 

„N6! kikodo famulanem zesudon-li? No kanob nunon oni. Labob sevadanis 
modik: jieli Chekhtarjova se famul tatakonsalala, jieli Palageja Grigor'jevna 
Podtochina se famul stafafizira... Valans okanonsov seivon jenoti at — God 
oneletonos osi! Kanol penon balugiko do ob: camacalan, u modo gudikumo: 
stadol in dinit mayora." 

„E tefij fugan: binom-li domadunan olik?" 

„B6! dunan kimik-li? Sumikos no abinonov jap so vemik. De ob emofugon... 
nud..." 

„J6! famulanem kio nekosomik! E sol et: Nudik^< ebetifom-li oli demu 
suam vemo gretik?" 

„Nud, kludo... Poliko traitol dinastadi. Nud, sevabo nud oba it, enepubon. 
Nu no sevob stanedi ona. Ba diab evilon-la kafadon tefu ob." 

„E me mod kinik enepubon-li? No kanob suemon stadi gudiko." 

„Jen6fo ob no kanob planon ole, me mod kinik; ye veutikunos binon, das 
nu vabon da zif e nemon oki tatakonsalali. Ebo seku atos begob ole ad 
notukon, das ufanolan oloblinonod sunado oni foi ob tupu brefup mu nilikun. 
Gevolos codoti lonik ola: voiko lio ufo olailifob-li nen koapadil so kupidik? At 
leno binon samo tean smalik len fut, keli kanobov steigon ini but, e poso nek 
oloegonov defon teani. Komob alvigo un dodel la ,Chekhtarjova': jimatan 
tatahikonsalala; fovo jiel Podtochina Palageja Grigor'evna: jimatan stafafizira, 
sa daut ofik vemo lofidik, i binofs jisevadans gudik oba. Kluo gevolos codoti 
lonik ola! vio nu kanob... Nu no dalob komikon lo ofs." 

Calan ameditom, kelosi atratons lips namofiko pifarmukols oma. 

„N6! no dalob koedon notedon atosi p6 gased", fino aspikom pos seil 
lunupik. 

„Li6! Kikodo-li?" 

„Somo. Gased okanon peron benoreputi oka. If alan primon-la ad penon, 
das nud lonik mofugon de on, tano... Igo nen jenots somik sagoy, das medu 
gasedem panotukons-la dins nesiamik e sagads neveratik modiks." 

„E me pat kinik din at ufo binon-li nesiamik? P6 jenet at, asa jinos lu ob, 
nos sumik dabinon." 

„Te lu ol jinos, asva nos nesiamik dabinon-la. Eko! givob sami: avigo otos 
ejenon. Calan akomom, leigoasa ol anu ekomol, akeblinom notedi (kalot ma 
kalkul asuamon ruabis: 2 sa kopekis: 73). Noted te anunon, das dog bridota: 
,puder' < ko herem blagik imofugon-la. Atos no jinon-la nekomunik, vo-li? Ab 
akiuladon binon jemodapenad: jenofo el ,puder et abinon diviguvan, no 
memob, stitoda kinik." 

„0b ga lofob notedi no do el ,puder', ab do nud oba it, sevabo tio do ob it." 
„N6! leno dalob koedon nuseidon notedi at ini gased." 

„Li6! Ga nud la ob nendoto emoon!" 

„lf emoon, tan atos binon dinad sanavik. Sagoy, das dabinons mens ut, kels 
kanons lenlagon nudi sota alseimik. Ye ma kuped obik mutol binon man ladala 
vemo fredika, e bo lofol ad cogon in sogod." 

„Yulob ole namatij God! Ba if ereafol ini dot, tan ojonob ole logodi oba." 
„No zesudos ad tobon oki!" calan afovom, du asnufom tabaki. „Uf atos ye 
no oditretulukonov oli", alaukom ko jast nitedala, „tano obinosov vipabik ad 
lulogon." 

Camacalan adesumom sarvatuli de logod oka. 

„Jen6f6! kio bisarik atos binon!" calan asagom, „top binon vero kamik, 
asvo paalakek anu pebakol. Si! binon nekredoviko kamik." 

„Klu6! Nu bleibol-li feiton? 01 it kanol dakupon, das binos nemogik ad no 
notedon. Obinob mu vemo danofik kol ol; zuo vemo fredob, das pot at 
ebonon obe plidi ad kosukon obi ko ol..." 

Mayor, asa kanoy kludon se atos, p6 naed at asludom ad biton flato. 

„Dido binosov din fasilik ad koedon notedon", calan aspikom, „ab no 
buologob p6 atos fruti seimik pro ol. Ga if vilol somi, tan bligadolod utane, kel 
labon stuli superik, ad bepenon jenotemi asa natapubodi seledik, dat okoedoy 
nuseidon ini el „Bien noludik" yegedili et" (un tim ot nogna asnufom tabaki) 
„g6nu frut yunanefa" (un tim ot akiuinom nudi oka) „u balugiko fodu nitedal 
valemik." 

Camacalan isaspetikom lolofiko. Adonukom logis oka al donadil gaseda, ko 
nunad do plosenots abinon; ya logod oma tio asmililon, posa pikupon nem 
jiplosenana, jikel abinof lofidik ma logot, e nam akontagon poki ad fumukon, 
va akepolom ko ok bankazoti blovik , bi cedu ,Kovaljov' stafafizirs asotoms 
seadon su teatastuls... ab tikod supik do nud idadukon vali! 

- Fovot ofovon in gased yanula. 

Noets. 

1 Tikodayumat petraduton ma namapenad. Du tumyel degzulid is maniot cala 
adefon, klu pla el „hiel ,Jaryzhkin': grupacif pb senat, flenadan gudik" pabukos: 
„hiel ,Jarygin': flenadan oma". 

2 El „leadoy goibn ad dunbn" abinon fraseod ettimo sevadik ad maibn seli 
dutetana. Lautan Rusanik votik: ,Aleksandr Gercen' < apenom tefu atos: 
„...Ministeranef jemik a puedbfik eproibon ad notedbn, das mens paselons. Pb 
gaseds mukiko e nensiamiko bukoy: leadoy goldn ad dundn eki." 

3 Famulanems mbdik Rusanapukik pedefomons de bidanems medu lenlag 
poyumotas ladyekik. 

4 Efe vbladu ruabs lul. 

Fovot de pad: 94. 

Bo sol: ,Dr. Arie de Jong’ ipiibom vodabuki gretik labii vodastok mo 
vods zao 25.000; num vodas at ye no asaidon pro vodem gaseda, e so iinii 
yels 25 sol: ,Dr. Arie de Jong’ amodiikumom stoki at, atelom oni. Primo 
redakans asteifoms ad sevadiikon reidanes vodis nulik at medii vodaliseds 
in gased. Fino mod gudikum pagebadon; apladoms vodis nulik at dis finot 
lautota alik, in kel vods at akomadons. 

Pianiko iinu yels 25 Vpagased obas aglofon ad toum bigik labii pads tio 
800. Po dem dinadas miik valik duinot redakanas bofik flagon stunidi 
gretik. Iba sol: ,J. G. M. Reynders’ ajafom nog me guv klubas e finenas. 
Sol: ,Dr. Arie de Jong’ atradutom lautotis modik pla uts pro gased 
pineodolis, ed axamom ad akorakom lautotis modik lautanas nulik. Vo! 
gianavobod peduinon fa Vpans bofik at. 

In yelod fovik alik Vpagaseda obas akanoy dasevon in vodem glofi 
ninedik Vpa, modiikumami vodastoka, e poti ai gudikumi oka ad loveiikam 
tikodas komplitikiin lautanas nolavik. In yelods balid Vpagaseds reidan 
otuvon, das pads tio valiks pegebons pro noganiikam Vpa e pro leod siamik 
dinadas Vpik. Tano lautots muadik apubons in pads gaseda, balido te fa 
redakans gaseda. Pianiko cifal ettimik, sol: ,Prof. Dr. Albert Sleumer’ 
alofom reidanes lautotis nolavik e Vpajenotemikis. Fa ob lautots se 
Vpajenotem e se jenotem valemapukas asokons, e tano akanobs fredo 
reidon balidnaedo nemi lautana nulik, nemi sola: ,F. J. Kruger’. Sis prim 
yeloda 19id sol: , Brian R. Bishop’ amodiikumom donu numi kevobanas. 
Tumats modik lautotas lonik oba pexamons kalofiko fa sol: ,Dr. Arie de 
Jong’; kevobans votik jafons leziliko, sodas Vpaliterat no piilik ya binon 
biikabliimik. 

Obs: reidans Vpagaseda ai adredalikobs demii cen baik in redak dub 
bald vemik redakanas balid. Si! cen at ejenon iin yanul 1956; ko pid 
areidobs klemi redakanas lofik, ye leigoso akotenikobs, ven sol: ,F. J. 
Kriiger’ e sol: ,P. H. Uittenbogaard’ afovoms redaki gaseda. 

Kud gretikiin obas binonos, ad gretiikumon gasedi! On dabinon as 
propagidamed gudikiin, jiis odalabobs mogis nog gudikumis. Pianiko pads 
zuik omutons pajafon pro literal nulik Vpa, pro lautots gretik. Sakrifal 
limanas e slopanas, lof dialik pro Vp. davedonsos, ad moiikon kudis at! 
Tano i benosek osokon duni. Lifo Volapiik! E lifo Volapiikagased pro 
Nedanapiikans! ■ 

Vedolsos sapiks medu el Aisopos! 

Se, The /Esop for Children, Rand McNally & Company, Chicago', 1919, 
ko magodsfa ,Milo Winter'. Tradutod fa,Hermann Philipps'. 

Feilan e stork. 

Stork labij natal vemo 
balugik e konfidalik piflagon 
fa sog lefredik grudas ad 
visiton lanedi nuliko pebe- 
planoli. Sog bodas at ye area- 
fon bruliko ini mails filata 
feilana. 



Stork abegon feilane, das 
ospalomos oni. 

„Lelivukolbs obi, bego!" 
alebegon. „Dutob lu famul 
storkas, kels — asa ga sevol 
— binons giddfiks: bods labu 
kalad gudik. Zuo no asevob, 
das gruds idesinons ad tifdn." 

„Bo binol-la bod vemo plutulik", feilan agespikom, „ab afanob oli sogu 
gruds tifialik, ed omutol sufon ponodi leigik kobu ons." 

Pacodoy ma sog, in kel komoy. 


The Farmer and the Stork 

A Stork of a very simple and trusting nature had been asked by a gay 
party of Cranes to visit a field that had been newly planted. But the party 
ended dismally with all the birds entangled in the meshes of the Farmer's 
net. 

The Stork begged the Farmer to spare him. 

"Please let me go," he pleaded. "I belong to the Stork family who you 
know are honest and birds of good character. Besides, I did not know the 
Cranes were going to steal." 

"You may be a very good bird," answered the Farmer, "but I caught you 
with the thieving Cranes and you will have to share the same punishment 
with them." 

You ore judged by the company you keep. 







